

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2021 M. BIRŽELIO 25 D. SPRENDIMO NR. TS-152 ,,DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SKYRIMO TVARKOS APRAŠO PATVIRTINIMO‘‘ PRIPAŽINIMO NETEKUSIU GALIOS**

2023 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 16 straipsnio 1 dalimi ir Asmens (šeimos) socialinių paslaugų poreikio nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 ,,Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“, Rokiškio rajono savivaldybės taryba n u s p r e n d ž i a:

Pripažinti netekusiu galios Rokiškio rajono savivaldybės tarybos 2021 m. birželio 25 d. sprendimą Nr. TS-152 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“ su pakeitimais ir papildymais.

Savivaldybės meras Ramūnas Godeliauskas

Zita Čaplikienė

**SPRENDIMO PROJEKTO** „**DĖL ROKIŠKIO RAJONO SAVIVALDYBĖS TARYBOS 2021 M. BIRŽELIO 25 D. SPRENDIMO NR. TS-152 ,,DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SKYRIMO TVARKOS APRAŠO PATVIRTINIMO‘‘ PRIPAŽINIMO NETEKUSIU GALIOS‘‘**

**AIŠKINAMASIS RAŠTAS**

Projekto rengėjas – Socialinės paramos ir sveikatos skyriaus vyr. specialistė Zita Čaplikienė.

Pranešėjas komitetų ir Tarybos posėdžiuose – Socialinės paramos ir sveikatos skyriaus vedėjas Vitalis Giedrikas

|  |  |  |
| --- | --- | --- |
| 1. | Sprendimo projekto tikslas ir uždaviniai | Tarybos sprendimo projekto tikslas – pripažinti netekusiu galios Rokiškio rajono savivaldybės tarybos 2021 m. birželio 25 d. sprendimą Nr. TS-152 ,,Dėl Asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos socialinių paslaugų įstatymo (toliau – Įstatymas) 16 str. 6 dalis nustato, kad Asmens (šeimos), pageidaujančio (pageidaujančios) gauti socialines paslaugas, kurios finansuojamos iš savivaldybės biudžeto lėšų ar iš valstybės biudžeto specialių tikslinių dotacijų savivaldybių biudžetams, socialinių paslaugų, išskyrus globos centrų teikiamas socialines paslaugas, prevencines socialines paslaugas, poreikį nustato socialiniai darbuotojai, paskirti mero nustatyta tvarka. Įstatymo 17 straipsnis nustato, kad sprendimas dėl socialinių paslaugų, kurios finansuojamos iš savivaldybės biudžeto lėšų ar iš valstybės biudžeto specialiųjų tikslinių dotacijų savivaldybių biudžetams, išskyrus globos centrų teikiamas socialines paslaugas, prevencines socialines paslaugas, asmeniui (šeimai) skyrimo, sustabdymo ir nutraukimo priimamas socialinio darbuotojo, nustačiusio asmens (šeimos) socialinių paslaugų poreikį, teikimu savivaldybės mero nustatyta tvarka. Pripažinus netekusiu galios Rokiškio rajono savivaldybės tarybos 2021 m. birželio 25 d. sprendimą Nr. TS-152 ,,Dėl Asmens (šeimos) socialinių paslaugų poreikio nustatymo ir skyrimo tvarkos aprašo patvirtinimo“, vadovaujantis Lietuvos Respublikos vietos savivaldos įstatymo 3 straipsnio 3 dalimi (savivaldybės vykdomoji institucija- savivaldybės meras), mero potvarkiu bus patvirtintas Socialinių paslaugų poreikio nustatymo ir skyrimo tvarkos aprašas. |
| 3. | Laukiami rezultatai | Neaktualus teisės aktas pripažįstamas netekusiu galios |
| 4. | Lėšų poreikis ir šaltiniai | Lėšų poreikis nereikalingas |
| 5. | Antikorupcinis sprendimo projekto vertinimas | Tarybos sprendimas korupcijos požymių neturi. |
| 6. | Kiti sprendimui priimti reikalingi pagrindimai, skaičiavimai ar paaiškinimai | nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | nėra |